સાંજ પડી અને જોતજોતામાં કાળાં ડિબાંગ વાદળાંથી આકાશ છવાઈ ગયું. વીજળી ચમકવા માંડી અને મેઘગર્જના થવા લાગી. ધોધમાર વરસાદ તૂટી પડ્યો. પવન જોરથી ફૂંકાવા લાગ્યો અને પછી તો વાવાઝોડાએ કેર મચાવી મૂક્યો. વૃક્ષોની ડાળીઓ તૂટી પડી અને છોડવાં તો મૂળમાંથી ઊખડી ધરાશાયી થઈ ગયાં. માત્ર ધરતીની લગોલગ જે નાનકડાં ફૂલો ઊગ્યાં હતાં તે જ વાવાઝોડામાં ઊગરી ગયાં. નાનકડાં વાયોલેટનાં ફૂલો જે એ ઉદ્યાનની દીવાલમાં સંતાઈને લગોલગ વસતાં હતાં તે આફતમાંથી બચી ગયાં !